open-index/open-wikipedia-markdown huggingface dataset:
Irving Saladino

**Irving Saladino** (født 23. januar 1983 i Colón) er en panamansk friidrettsutøver. Han ble verdensmester i lengehopp i 2007 og olympisk mester i 2008

Under junior-VM 2002 hoppet Saladino 7,30 og ble nummer 10. I det søramerikanske mesterskapet 2003 i Barquisimeto tok han bronse ved å hoppe 7,46. Han deltok under OL 2004 i Athen, der han ble nummer 18 i sin kvalifiseringsgruppe med et hopp på 7,42 (nr. 36 totalt). 

I 2004 passerte han for første gang åttemetersmerket, da han satte ny personlig rekord med 8,12. Året etter hoppet han 8,51 i for mye medvind, og 8,29 med tillatt medvind. Under VM 2005 i Helsingfors ble han nummer 6 med et hopp på 8,20. 

Han tok sin første medalje i et internasjonalt mesterskap da han tok sølv under innendørs-VM 2006 i Moskva. han hoppet 8,29, og ble slått av ghaneseren Ignisious Gaisah med én centimeter. I utendørssesongen 2006 vant han fem av seks IAAF Golden League-stevner og vant verdenscupen sammenlagt.  

I 2007 var han stor favoritt til å ta VM-gullet i Osaka. Han ledet da sjette og siste omgang startet, men Andrew Howe avsluttet med et hopp på 8,47 meter, og passerte Saladino. I konkurransens aller siste lengdehopp presterte så Saladino et hopp på 8,57, og tok Panamas første VM-gull noensinne i friidrett. 

I august 2008 tok Saladino gull i lengde under OL i Beijing. Det var historiens første OL-gull til Panama, og den første medaljen siden Lloyd La Beach tok to bronsemedaljer i sprint i OL 1948 i London. 

Saladino var flaggbærer under åpningen av Sommer-OL i London i 2012.

## Bestenoterigner
* Lengde: 8,73 m (2008)
* Lengde (innendørs) 8,42 m (2008)

## Referanser


## Eksterne lenker
*
Barlindhøgda

**Barlindhøgda** er en ås i Oslo kommune. Åsen har to topper, med best utsikt fra den vestre toppen 498 meter over havet. Den høyeste er imidlertid den østre toppen, på 524 meter over havet. Dette er den 11. høyeste toppen i Oslo av fjellene med primærfaktor på minst 50 meter.

## Se også
* Fjell i Oslo

## Referanser
Gaupekollen

**Gaupekollen** er et fjell i Oslo kommune. Det har en høyde på 524 meter over havet og er det 11. høyeste fjellet i Oslo av fjellene med primærfaktor på minst 50 meter. Fjellet ligger i Mellomkollen naturreservat, rett nord for Maridalen landskapsvernområde. Området har fått tilnavnet Maridalsalpene, etter de markerte landformene.

## Se også
* Fjell i Oslo

## Referanser
Middagskollen (Oslo)

**Middagskollen** (også kalt **Hakklokollen**) er en ås nord for Bjørnsjøen i Nordmarka i Oslo kommune. Den har en høyde på 520 meter over havet og er det 14. høyeste fjellet i Oslo av fjellene med primærfaktor på minst 50 meter.

## Se også
* Fjell i Oslo

## Referanser
Peplos

***Peplos*** var daglig antrekk for antikkens greske kvinner, et stort rektangel vevd av ull og svøpt rundt kroppen, festet med nåler over skuldrene. I arkaisk tid ble den båret med belte.

Over dette kunne en kvinne ha på seg en tyngre tunika eller kappe som ble kalt for *himation*. I tillegg til korestatuer er klesdrakten avbildet på vasemalerier fra 400-tallet f.Kr.

På den siste dagen av *pyanopsion* i antikkens Athen, den måneden da festen *thesmoforia* ble feiret, var *peplos* en del av kultprosessen. Gudinnen Athene Polias' prestinner og *arreforoi* (utvalgte unge kvinner som hjalp til) satte opp en vevstol, og *ergastinai* (unge kvinner utvalgt til oppgaven) vevde klede til en *peplos* som ble gitt en statue av gudinnen Athene.

Ifølge Herodot var det vanlig folketro at athenske kvinner skiftet ut *peplos* med *[[khiton]]*, en sydd tunika, etter at en rekke kvinner hadde stukket i hjelp en utsending med bronsenålene som ble brukt til å feste peplos.

## Referanser


## Se også
* ''Khiton

## Eksterne lenker
* Greek Dress
* Roman Clothing: Women
Ironside

***Ironside*** er en amerikansk kriminalserie som gikk på NBC fra 1967 til 1975. Serien handlet om den rullestolbundne detektiven Robert T. Ironside som ble lam etter en skyteepisode. Han måtte derfor fratre sitt embete som sjefsetterforsker ved San Franciscos politidepartement, men startet isteden som spesialkonsulent for politiet og fikk privat kontor i politibygget. Hovedrollen som detektiven Ironside ble spilt av Raymond Burr. Andre sentrale roller ble spilt av Don Galloway, Don Mitchell og Barbara Anderson. Serien ble skapt av Collier Young.

Den 98 minutter lange TV-filmen *Ironside* fra 1967, regnes som seriens pilotepisode. I 1968, 1971 og 1993 ble det produsert tre TV-filmer av serien, alle med Burr i hovedrollen. Sistnevnte TV-film: *The Return of Ironside*, ble Burrs siste opptreden før han døde. Produsent for serien var Joel Rogosin.

Deler av serien ble sendt i NRKs Detektimen fra 1970.

## Handling
Serien kretser rundt den rullestolbundne detektiven Robert T. Ironside som i seriens pilotepisode blir rammet av en snikskytter slik at han blir lam og må fratre sitt embete som sjefsetterforsker ved San Franciscos politidepartement. Han starter derfor som spesialkonsulent for politiet og får privat kontor i politibygget. Han får detektiven Ed Brown (Don Galloway) og politikvinnen Eve Whitfield (Barbara Anderson) som sine medhjelpere, og ansetter eks-fangen Mark Sanger (Don Mitchell) som hjemmehjelp, men han ender etterhvert som en del av etterforskningsgruppen.

## Roller
* Raymond Burr som Robert T. Ironside
* Don Galloway som Detective Sergeant Ed Brown
* Barbara Anderson som Officer Eve Whitfield
* Don Mitchell som Mark Sanger
* Elizabeth Baur som Fran Belding

## Priser
Serien vant to Emmy-priser (1968 & 74) for beste birolle (Barbara Anderson) og sang (Marty Paich og David Paich).

## Kjente gjesteopptredener

## TV-filmer
* *Ironside* (1967) (pilotepisode)
* *Split Second to an Epitaph* (1968) 
* *The Priest Killer* (1971)
* *The Return of Ironside* (1993)

## Referanser


## Eksterne lenker
*
Australian Catholic University

**Australian Catholic University** (**ACU**) er et offentlig, katolsk universitet i Australia. Det ble grunnlagt i 1991 og har campus i Brisbane, Ballarat, Canberra, Melbourne og to steder i Sydney. Det ble grunnlagt av irske immigranter som motvekt mot britenes arbeid for protestantiske verdier i utdanningen, og er det eneste offentlig eide katolske lærestedet i landet. ACU spesialiserer seg på lærer-, sykepleie- og annen helseutdanning. Det undervises også i teologi og andre fag.

Ved universitetet var det 13 775 studenter (hvorav 3 681 høyere grads studenter) og 911 vitenskapelige ansatte i 2006. Studiene gis opp til mastergradnivå. Det har vært drevet forskning siden universitetsstatusen ble tildelt i 1991.

## Referanser


## Eksterne lenker
*
University of Notre Dame Australia

** University of Notre Dame Australia **  er et privat, katolsk universitet i Fremantle i delstaten Vest-Australia, Australia. Det har også campuser i Broome i Vest-Australia, og i Sydney (Chippendale). Universitetet ble grunnlagt i 1989.

Det undervises blant annet i jus, medisin, lærerfag, business, økonomi, og teologi. Universitetet har sterke bånd til det amerikanske universitetet University of Notre Dame i Indiana, USA.

Ved universitetet var det om lag 5 000 studenter samt 1 000 i Sydney i 2006. Jusstudiet har ca. 500 studenter. Studiene gis opp til mastergradnivå.

## Eksterne lenker
*
Australian National University

**Australian National University** (**ANU**) er et statlig forskningsuniversitet i Canberra i Australian Capital Territory i Australia. Det ble grunnlagt i 1946 av det australske parlamentet for å styrke landets forskning. I 1960 ble det også åpnet for lavere grads studier, ved at Canberra University College ble fusjonert inn i ANU. Universitetet har meget høy faglig rangering og anseelse, og teller fem nobelpristakere blant sine tidligere og nåværende ansatte.

*The Times Higher Education Supplement* rangerer Australian National University som nr 16 i verden i 2007, høyere enn for eksempel Stanford University og Cornell University.

Skolene og sentrane ved ANU omfatter:
* ANU College of Science 
* ANU College of Arts and Social Sciences 
* ANU College of Asia and the Pacific 
* ANU College of Business and Economics  
* ANU College of Engineering and Computer Science 
* ANU College of Law (1960)
* ANU College of Medicine and Health Science (2004)
* The Institute of Advanced Studies
* Asia Pacific College of Diplomacy 
* Crawford School of Economics and Government, 
* Australian Primary Health Care Research Institute 
* Centre for Aboriginal Economic Policy Research 
* Centre for Applied Philosophy and Public Ethics 
* Centre for Cross-Cultural Research 
* Centre for Mental Health Research 
* Centre for the Public Awareness of Science 
* Humanities Research Centre 
* National Centre for Epidemiology and Population Health 
* National Graduate School of Management 
* Mathematical Sciences Institute
* The National Europe Centre

Ved universitetet var det 12 500 studenter og 3 600 vitenskapelige ansatte i 2006. Studiene gis opp til doktorgradnivå.

## Referanser


## Eksterne lenker
*
Knappa

**Knappa** er en ås med flere topper sør for Sandungen i Nordmarka i Oslo kommune. Den østligste toppen er den høyeste, med 519 meter over havet. Dette er det 16. høyeste fjellet i Oslo av fjellene med primærfaktor på minst 50 meter.

## Referanser




## Se også
* Fjell i Oslo
Kråkevisa

__NOTOC__

**Kråkevisa** også kalt **Mannen og kråka**, **Bonden og kråka** eller **Den store kråka** er en folkevise av den typen vi kaller middelalderballade. I TSB-katalogen har den typenummer TSB F 58. Visa er også kjent i Danmark, Sverige og på Færøyene.

I Norge er den en av de mest utbredde folkevisene. Norsk visearkiv har registrert nesten hundre tekstvarianter og over 75 melodier. Landstad har trykt to ganske korte varianter i Norske Folkeviser fra 1853. Den eldste kjente varianten finnes i et dansk skillingstrykk fra 1600-tallet.

## Tekst
Teksten handler om en mann som støter på en enorm kråke. Han skyter kråka og nytter skrotten til fulle. Samme humoristiske grep finner vi også i to andre middelalderballader: *Den store oksen*, også kjent som *Aksel Tårn visa* (TSB F 59) og *Den store grisen* eller *Låvgris* (TSB F 60.

## Innspillinger

### Musikkinnspillinger
*Den norske Studentersangforening - *For Fulle Seil*. Arrangert for mannskor av Henrik Ødegård, urfremført 2019. Utgitt av Den norske Studentersanforening / Lindberg Lyd, 2021
*Lillebjørn Nilsen *[[...og Fia hadde sko]]* Polydor 2920 119, 1974
* Wenche Myhre - *[[Sanger fra dengang mor var liten 2]]* Polydor, 1976
*Turid Spildo, *Nykkjen*. Heilo, Grappa HCD 7196, 2005
*Lillebjørn Nilsen sang den på *Norske Ballader: 30 ballader – Om drap og elskov, skjemt og lengsel blant riddere, jomfruer, kjemper og dyr*. Grappa 2009, HCD 7239, ISBN7033662072392.
*Kajsa Balto, *Sámi sohka*. Opera Omina Records, 2017

Moderne versjoner av visa finnes innspilt i blant annet sjangrene rock (Fru Pedersen), trance (Galaxee), og metal (Leaves' Eyes). Visa har også gitt navn til en norsk kortfilm fra 1962.

### Film
En åtte minutter lang kortfilm med tittelen *Kråkevisa* hadde premiere i 1962. Dette var en tegnet animasjonsfilm regissert av Wilfred Jensenius, og den ble produsert av Kommunenes Filmcentral A/S.

## Litteratur
*Olav Solberg: *Den omsnudde verda: Ein studie i dei norske skjemteballadane*. Oslo 1993

## Referanser


## Eksterne lenker
The Streets of San Francisco

***The Streets of San Francisco*** er en amerikansk kriminalserie som gikk på ABC fra 1972 til 1977. Serien var lagt til San Francisco og handlet om de to politietterforskerne Mike Stone og Steve Keller. Stone hadde 23 år bak seg i San Francisco-politiet, mens hans partner Steve Keller var fersk i jobben. Rollen som Mike Stone ble spilt av Karl Malden, mens rollen som Steve Keller ble spilt av Michael Douglas. Serien ble produsert av Quinn Martin og gikk i fem sesonger. Carolyn Weston skrev manus på de fleste episodene.

Den ble i 1992 etterfulgt av TV-filmen *Back to the Streets of San Francisco* med Karl Malden tilbake i rollen som Stone, men uten Michael Douglas.

*The Streets of San Francisco* ble en internasjonalt kjent serie og gikk på TV i en rekke land. Den fikk lite oppmerksomhet i Norge, men ble sendt på TV 2 fra 1994 til 1996.

## I rollene

* Karl Malden – Detective Lt. Mike Stone (120 episoder, 1972-1977) 
* Michael Douglas – Inspector Steve Keller (98 episoder, 1972-1976) 
* Reuben Collins – Inspector Tanner (28 episoder, 1973-1977) 
* Richard Hatch – Inspector Dan Robbins (24 episoder, 1976-1977) 
* Darleen Carr – Jeannie Stone (11 episoder, 1973-1976) 
* Lee Harris – Detective Lee Lessing (11 episoder, 1972-1973)

## Kjente gjesteopptredener

## Referanser


## Eksterne lenker
*
Audioingeniør

**Audioingeniør**, eller **lydingeniør**, er en person som har ingeniørutdanning (Bachelor, Master eller doktorgrad) innen audioteknologi. I Norge hadde Høgskolen i Buskerud fram til 2015 ei treårig utdanning på Bachelor-nivå innen audioteknologi. 

Mens en lydtekniker arbeider med opptak, redigering og manipulering av lydmateriale arbeider en audioingeniør med teknologien som ligger til grunn for det tekniske utstyret lydteknikerne bruker, som for eksempel utvikling av nytt utstyr, modifisering av utstyr, prosjektering av nye lydanlegg for studio, kringkasting, osv. Moderne audioteknologi bygger i stor utstrekning på digital signalbehandling, så audioingeniører må ha inngående kjennskap til dette fagområdet. De bør dessuten ha grunnleggende kunnskaper om akustikk, elektronikk, høyttalere og mikrofoner.  

## Se også
* Ingeniør
* Lydtekniker

## Eksterne lenker
* Elektroingeniør med spesialisering i Audioteknologi
Terrorangrepene i Mumbai 26. november 2008

**Terrorangrepene i Mumbai 26. november 2008** var en serie på ti terrorangrep av islamske terrorister i dagene 26.-29. november 2008 i Mumbai, Indias finansielle hovedstad og største by. 29. november 2008 ble angrepene stanset da indiske sikkerhetsstyrker klarte å gjenvinne kontrollen.

De viktigste målene for angrepene syntes å være amerikanere, briter og jøder, men de fleste av de omkomne var lokale innbyggere og utenlandske turister. Minst 172 mennesker, inkludert minst 35 utenlandske statsborgere, ble bekreftet drept og minst 370 skadet. 

Åtte av angrepene fant sted sør i Mumbai: på den overfylte jernbanestasjonen Chhatrapati Shivaji Terminus; på to fem-stjerners hotell: Oberoi og Taj Mahal; på den populære Leopold Café i et turistområde (der den norske fotografen Arne Strømme ble alvorlig skadet); på sykehuset Carma Hospital; i politiets hovedkvarter, der minst tre offiserer på høyt nivå, deriblant lederen for Anti Terrorism Squad ble drept; ved den ortodoks jødisk-eide Mumbai Chabad House og på kinoen Metro. 

Det var også en eksplosjon på Mazagaonbryggene i havnebassengområdet. Den tiende hendelsen var i en taxi i forstaden Vile Parle i nærheten av flyplassen, men det er usikkert om det var en sammenheng med terrorangrepene. 

En tidligere ukjent organisasjonen som identifisere seg som Deccan Mujahideen tok ansvar for aksjonene i en e-post til ulike nyhetsbyråer. Etterforskere sporet e-posten og fant forbindelser til Pakistan. Statsministeren i India, Manmohan Singh, uttalte at angrepene antagelig hadde forbindelser til utlandet, og mente at angrepene ikke kunne gjennomføres uten hjelp. Ifølge politirapporter avslørte den ene terroristen, som ble pågrepet i live, at angriperne tilhørte Pakistan-baserte Lashkar-e-Taiba, noe som kunne føre til alvorlige konsekvenser for forholdet mellom India og Pakistan. Terroristgruppen Indian Mujahideen hadde i september 2008 truet med å gjennomføre bombeangrepene i områder i Mumbai.

## Steder der angrepene ble gjennomført

## Referanser


## Eksterne lenker

* Slik gjennomførte terroristene angrepet
* Nordmann fanget i terrormarerittet
* Islamsk gruppe tar på seg ansvaret for terrorangrep
* Ville ta amerikanske og britiske gisler
* Flere titalls gisler reddet fra brennende luksushotell
* VG Nett Nyheter Utenriks Artikkel Svensk kvinne fanget i Mumbai
* Flere terrorangrep i Mumbai
* Bombeangrep i India - Mer
* Foto av påståtte terrorist fanget av kamera på jernbanestasjon 
* Bilder fra angrepet fra BBC
* Bilder av reporter Vinukumar Ranganathan
* Bilder av angrepet på Google map
Bakeri

Et **bakeri** er en virksomhet som produserer og/eller selger brød, paier, konditorvarer, kaker, kjeks, småkaker og lignende. Mange detaljistbakerier er også kaféer, og serverer kaffe og te til kunder som ønsker å nyte de nybakte varene på stedet. Bakere arbeider der.

Norge har lange tradisjoner med bakerier og enkelte av disse bakeriene er blant Norges eldste bedrifter. Et eksempel er Baker Hansen, etablert av Arnt Hansen i 1861. 

## Ulike bakerier
### Dampbakerier

Et *dampbakeri* er et bakeri drevet av en dampmaskin. Før dampbakeriene ble varmen til ovnene fyrt med ved eller kull, men etter at dampbakeriene kom ble det brukt damp for jevn og god varme. Dampmaskinen ble også brukt til maskineri for elting av deig, som tidligere ble gjort manuelt ved håndkraft.

## Se også
*Baker
*Konditori
Jonas Andersson (sanger)

**Jonas Andersson** (th. โจนัส แอนเดอร์สัน, født 1972 i Fryksände i Värmland) er en svensk sanger. 

Andersson ble berømt i Thailand som sanger innenfor den tradisjonelle luk thung-sjangeren. Da Jonas var ni år gammel, flyttet familien hans fra Sverige til landsbygden i det nordøstre Thailand, der foreldrene hans var lærere og arbeidet for organisasjonen Children of God. Her lærte Jonas thai og den lokale utgaven av laotisk, samtidig som han ble eksponert for thailandsk kultur og musikk. I 1995, ble han oppfordret til å opptre på et arrangement, og synge en luk thung-sang, noe han motvillig sa seg villig til å gjøre. Sangen hans ble godt mottatt av publikum, og etter mer øvelse, slapp han sitt første album i 2000, ผมชื่อโจนัส («Jeg heter Jonas»), som solgte over 200&nbsp;000 eksemplarer i løpet av tre måneder. Han har senere gitt ut flere album, både alene, og sammen med nederlandske Christy Gibson. 

## Albumutgivelser
* ผมชื่อโจนัส
* ร้อง อู้ แหลง เว้า
* โจนัสมหาสนุก
* รักและคิดถึง
* หนุ่มตำลาว สาวตำไทย sammen med Christy Gibson
* รำโทน รำไทย sammen med Christy Gibson
* โจนัส & คริสตี้ sammen med Christy Gibson

## Referanser


## Eksterne lenker
* 
* Jonas hos xfamily.org
Nullifier Party

**Nullifier Party** var et politisk parti i USA i 1830-årene. Partiet ble dannet under den såkalte nullifiseringskrisen, da Sør-Carolina hevdet sin rett til å ugyldiggjøre, nullifisere, føderale lover som de anså for grunnlovsstridige.

Partiet ble ledet av John C. Calhoun, som var USAs visepresident og senere senator for Sør-Carolina. Han fikk følge av flere senatorer, kongressmenn og guvernører, som brøt med president Andrew Jackson og Det demokratisk-republikanske parti.

Partiet reagerte særlig på den proteksjonistiske tollpolitikken, som de mente favoriserte industristatene i nord på bekostning av sørstatenes plantasjeøkonomi. Nullifiseringskrisen toppet seg i 1832, da Sør-Carolina igjen tilsidesatte føderale vedtak. President Jackson svarte med å tillate bruk av føderal militærmakt og truet med å henge Calhoun og andre opprørsledere i «det første treet han fant». I 1833 sørget senator Henry Clay for et kompromiss, der tollsatsene ble gradvis senket.

Historikerne har ofte sett på nullifiseringskrisen som et frempek mot Sør-Carolinas utmeldingserklæring fra USA i 1860 og utbruddet av den amerikanske borgerkrigen mellom nord- og sørstatene.

## Referanser
Kurtinig an der Weinstraße

**Kurtinig an der [[Syd-tyrolske Weinstrasse|Weinstraße]]** (tysk) eller **Cortina sulla Strada del Vino** (italiensk) er en kommune i den autonome regionen Trentino-Syd-Tirol i provinsen Syd-Tirol, Italia.

Ved folketellingen i 2011 oppga 69 % av innbyggerne tysk som morsmål og 31 % italiensk.

## Referanser


## Eksterne lenker
* Kurtinig kommune (tysk)
*
Auer

**Auer** (tysk) eller **Ora** (italiensk) er en kjøpstad i regionen Trentino-Syd-Tirol, provinsen Syd-Tirol i Italia. Stedet ligger på venstre side av elven Etsch mellom stedene Branzoll i nord og Neumarkt i syd, ca. 16&nbsp;km syd for Bolzano.

Auer ligger ved hovedveien fra Brennerpasset til Verona, og herfra fører en vei til Val di Fiemme

Ved folketellingen i 2011 oppga 70 % av innbyggerne tysk som morsmål og 30 % italiensk.

Auer var en gang et rolig sted med eple- og vindyrking, men har de siste år gjennomgått en rivende utvikling innen industri og tjenesteytende næringer.

## Severdigheter
* Trange og kronglete gater, ofte med høye natursteinmurer på begge sider.
* St. Peterskirche, opprinnelig fra 1000-tallet. Nåværende kirkebygg fra 1400-tallet oppført i gotisk stil og med romansk kirketårn.
* Marienkirche.

## Referanser


## Eksterne lenker
* 
* Auers historie (tysk)
Indochina Airlines

**Indochina Airlines** er et vietnamesisk lavprisflyselskap med hovedbase ved Tan Son Nhat internasjonale lufthavn i Ho Chi Minh-byen, Vietnam. Selskapet flyr fra spanske byer til over 3 destinasjoner i Vietnam. Indochina Airlines har også baser i Noi Bai, Da Nang og Tan Son Nhat.

Selskapet starta flygningene sine 25. november 2008. 

## Referanser


## Eksterne lenker
*
Erik Niord Larsen

**Erik Niord Larsen** (født 6. november 1943) er en norsk oboist og professor, kjent som solist, kammermusiker og pedagog.

Han studerte med Oslo Filharmoniske Orkesters solooboist Kees Lahnstein og med Berlinfilharmoniens solooboist Karl Steins i Berlin. Han debuterte  1960, og etter tre år i Den norske Operas orkester, kom han i 1963 Oslo Filharmoniske Orkester hvor han spilte til 2008 som solooboist.

Den Norske Blåsekvintett var han medlem av i årene 1963 til 1983. Han har gjestet alle Nordens symfoniorkestre som solist. Han har vært 1. oboist i Det Norske Kammerorkester fra starten i 1977.

Han underviser ved Norges musikkhøgskole, der han ble professor i 1994, et virke han også har ved Musikkhøgskolen  i Göteborg, foruten  å ha vært gjesteprofessor i Paris.

Med norske orkestre har han gitt ut flere plater. Som oboist har han bidratt i varierte sjangere, også plateutgivelser med blant annet Terje Rypdal på *What comes after* i 1973.

Han er gift med fiolinist og kollega i Oslo-Filharmonien, Signy Hauge Larsen.

## Premier
* NRKs reisestipend 1987 med kr 13 000
* Lindemanprisen 1998 med kr 120 000 for sitt pedagogiske arbeid

## Referanser
Mannix

***Mannix*** er en amerikansk kriminalserie som gikk på CBS fra 1967 til 1975. Serien handlet om privatetterforskeren Joe Mannix i Los Angeles. Rollen som Mannix ble spilt av Mike Connors. Andre fremtredende roller ble spilt av Gail Fisher og Ward Wood. Serien ble skapt av Richard Levinson og  William Link.

*Mannix* gikk på NRK *[[Detektimen]]* i 1969 og 1970.

## Handling
Serien handler om privatetterforskeren Joe Mannix som i første sesong er ansatt hos et stort detektivbyrå i Los Angeles. Byrået benytter seg av avanserte datamaskiner for å løse sakene, men Manix tilhører den gamle skolen og igorerer oftest datamskinens konklusjoner og sjefens ordre for å gjøre ting på sin måte.

Fra og med sesong to arbeider han alene med assistanse av sin lojale sekretær Peggy Fair (Gail Fisher). Han får også hjelp av personer i politiet, først og fremst av Art Malcolm (Ward Wood) og Adam Tobias (Robert Reed), men også andre, slik som George Kramer (Larry Linville) og Dan Ives (Jack Ging).

## Priser
Serien ble i 1972 tildelt en Golden Globe i kategorien beste TV-drama. Gail Fisher vant i 1970 en Emmy for sin rolle i serien (beste birolle i dramaserie). Hun vant også to Golden Globes for samme rolle (1971 & 73). Manusforfatter Mann Rubin vant en i 1972 en Edgar-pris for episoden "A Step In Time".

## I Rollene
* Mike Connors ...  Joe Mannix (194 episoder, 1967-1975) 
* Gail Fisher ...  Peggy Fair (96 episoder, 1968-1975) 
* Ward Wood ...  Lt. Art Malcolm / ... (68 episoder, 1968-1975) 
* Joseph Campanella ...  Lew Wickersham / ... (24 episoder, 1967-1972) 
* Robert Reed ...  Lt. Adam Tobias / ... (22 episoder, 1968-1975) 
* Ron Nyman ...  Policeman / ... (14 episoder, 1971-1975) 
* Mark Stewart ...  Toby (10 episoder, 1968-1971) 
* Todd Mason ...  Doctor / ... (9 episoder, 1971-1974) 
* Woodrow Parfrey ...  Eddie / ... (9 episoder, 1968-1975) 
* Paul Mantee ...  Paul / ... (8 episoder, 1968-1975) 
* Jack Ging ...  Lt. Dan Ives / ... (8 episoder, 1968-1974) 
* John Colicos ...  Dr. Myles Considine / ... (7 episoder, 1967-1974) 
* Larry Linville ...  Lt. George Kramer / ... (7 episoder, 1968-1970) 
* Richard Bull ...  Dr. Green / ... (7 episoder, 1968-1974) 
* Larry Watson ...  Blaine / ... (7 episoder, 1971-1972) 
* Shirley O'Hara ...  Iris Meacham / ... (7 episoder, 1969-1975)

## Referanser


## Eksterne lenker
*
Luk thung

**Luk thung**, også skrevet **look thung** (th. ลูกทุ่ง, bokstavelig «barn av marken», fullt navn เพลงลูกทุ่ง: «sangene til barna av marken») er en musikksjanger fra Thailand. 

Sangene handler vanligivis om dagliglivet til fattige mennesker på landsbygden i Thailand. Musikkstilen sammenlignes gjerne med amerikansk country-musikk, og navnet «luk thung» oversettes gjerne med «**thai country**». Musikken kjentegnes av at sangere bruker mye vibrato i stemmen når de synger.

Sjangeren utviklet seg i begynnelsen på 1900-tallet, men uttrykket «luk thung» ble først brukt i 1960-årene. Tidlige stjerner innenfor sjangeren var Ponsri Woranut (ผ่องศรี วรนุช)og Suraphol Sombatcharoen (สุรพล สมบัติเจริญ). Sistnevnte ble hedret av filmregissør Pen-ek Ratanaruang i filmen Monrak transistor, der Suraphols sang «ไม่ลืม» («Ikke glem») er et musikalsk gjennomgangstema i filmen, som oppfordrer hovedpersonen til ikke å glemme konen han forlot hjemme, mens han prøver å bli luk thung-sanger.

Sjangerens popularitet har variert, men etter det finansielle krakket i 1997, som førte til en generell økning av nasjonalisme i Thailand, økte også luk thung-musikkens popularitet.

I 2000, kom det et nytt ansikt på scenen i luk thungens verden. Dette var svensken Jonas Andersson, som slapp albumet «ผมชื่อโจนัส» («Jeg heter Jonas»), der han synger luk thung-sanger, på thai. I løpet av tre måneder ble det solgt over 200&nbsp;000 eksemplarer av dette albumet.

## Kjente utøvere
* Jintara Poonlarp
* Monkaen Kaenkoon
* Phai Phongsathon
* Mike Phiromphon
* Pumpuang Duangjan
* Yodrak Salakjai

## Referanser
Silje Elisabeth Fretheim

**Silje Elisabeth Fretheim** (født 1974) er en norsk arkeolog og forfatter.

I april 2008 debuterte hun med fantasyromanen *Tilfeldigvis. Arial Footlights forhistorie* (Gyldendal 2008). Boken har en medforfatter, Steingard Vada, som viser seg å være fiktiv. Boken vant Fabelprisen i 2009, og ble nominert til Kulturdepartementets debutantpris for barne- og ungdomslitteratur.

Fretheim jobber og bor i Trondheim.

## Priser
* Fabelprisen 2009 for *Tilfeldigvis. Arial Footlights forhistorie* 

## Eksterne lenker
* Presentasjon av Silje Fretheim i Forfatterkatalogen på Forfattersentrums nettsider
* Intervju i Adresseavisen
Silan

**Silan** er en kjemisk forbindelse med formel SiH4.  En kan se på silan som silisiumvarianten av metan.
Ved romtemperatur en silan i gassform, og den er selvantennende i kontakt med luft, den trenger altså ikke noen tennkilde for å begynne å brenne.

I temperaturer på over 420°C dekomponerer silan til silisium og hydrogen. Stoffet er mye benyttet i halvlederindustrien for å legge tynne sjikt med silisium på forskjellige stoff.
Værøy-ulykken

**Værøy-ulykken** var en flyulykke ved Værøy lufthavn den 12. april 1990. Ulykkesflyet, en de Havilland DHC-6-300 Twin Otter fra Widerøe, styrtet i havet umiddelbart etter avgang og alle fem ombord mistet livet.

Værøy-ulykken førte til en kraftig debatt om sikkerheten på kortbaneflyplassen på Værøy. Flyplassen hadde åpnet bare fire år tidligere, og hadde lav regularitet på grunn av sterke vindbegrensninger. Etter ulykken ble flyplassen stengt for offentlig trafikk og øya er etter det betjent luftveien fra og til Bodø med Norges eneste passasjer-rute med helikopter som flyr til og fra Værøy helikopterhavn, Tabbisodden som ble åpnet 1. august 1993.

Rapport fra Havarikommisjonen forelå 25. februar 1991 og konkluderte med at årsaken til havariet var at flyet kom inn i vindforhold som oversteg det flyet var konstruert for. Dermed oppstod brudd i haleflaten/høyderoret som medførte at flyet ikke lenger kunne kontrolleres. 

Det fremkom også at vindstyrken på flyplassen var over selskapets begrensninger for avgang og at både selskapet og flygerne hadde fra flere hold vært utsatt for betydelig press relatert til regulariteten ved flyplassen.

Inn- og utflygingen samt selve landingsfasen og området der flyet havarerte, var kjent for spesielle turbulensproblemer. En spesiell gruppe flygere med omfattende erfaring, ansatt i Widerøe, hadde også frarådet den valgte plassering av flyplassen.. 

Etter ulykken og frem til lufthavnen ble lukket, var det bare to Widerøe-flygere som gjennomførte flygninger til og fra Værøy lufthavn.

## Referanser
Erling Kjellsby

:*Artikkelen er om komponisten Erling Kjellsby.  Se annet sted for marinbiologen med samme navn, tilsatt ved [[Forsvarets forskningsinstitutt|FFI]]

*'Erling Kjellsby*' (født [[7. juli]] [[1901]] i [[Oslo]], død [[20. februar]] [[1976]]) var en norsk organist og komponist.

Etter [[examen artium]] (1920) studerte han ved lærerskole og orgelskole (blant annet under Brustad). Etter en tid under [[Fartein Valen]] debuterte han (1933). Kjellsby fikk tilsetting som organist ved [[Uranienborg kirke]] i [[Oslo]] (1936) og ble tilsatt som lærer i musikk ved [[Oslo lærerskole]] (1938) der han i en årrekke var skolens kordirigent og ofte figurerte i kringkastingen. Hans bidrag som komponist var musikk i nyromantisk stil, hans senere bidrag drog i neoklassisk retning. Kjellsbys produksjon innbefatter flere verk for kor, strykekvartetter, større orkestre samt orgel og klaver. Av romanser nevnes *Skummel natt ved Troldtjernet'', innspilt av Kjell Bækkelund på utgivelsen Arietta.

Som organisasjonsmann var han langtids styremedlem i Norsk Komponistforening og styreformann for TONO (1945–1962), samt i ledelsen for musikergruppene ved Oslo Filharmoniske Orkester og i Norges Organistforening.  Han dirigerte gjennom mange år Oslo Arbeidersangforening.

## Referanser
Dverggalakse

En **dverggalakse** er en galakse som er mye mindre og mindre lyssterk enn for eksempel spiral- eller elliptiske galakser. En vanlig definisjon er at en dverggalakse har en absolutt størrelsesklasse svakere enn -18. 

Dverggalakser er vanligvis sfæriske eller elliptiske i formen, og finnes ofte i grupper rundt mer lyssterke galakser.

## Eksterne lenker
* 
*
Skarvheimen

**Skarvheimen** er et høyfjellsområde som forbinder Jotunheimen med Hardangervidda, og ligger i fylkene Buskerud, Innlandet og Vestland. Det opprinnelige og mest brukte navnet på området er **Nordfjella**. Området fikk navnet Skarvheimen etter en avstemning i NRK i 1995, blant annet basert på at både Hallingskarvet og Reineskarvet ligger i området.

Løst definert strekker Skarvheimen seg fra Vangsmjøsa i nordøst, langs E16 til Lærdal og Flåm i nordvest, langs Flåmsbanen og Bergensbanen til Finse og Geilo i sørvest, videre langs Hallingdal til Gol i sørøst og opp Hemsedal mot Vangsmjøsa.

Området er tilgjengelig med tog via Bergensbanen, med buss og med bil. Skarvheimen er rekreasjonsområde for hyttebeboere i blant annet Lærdal, Hemsedal, Hol, Ål og Gol.

Aurlandsdalen og Rallarvegen er kjente turmål. Den Norske Turistforening merker turstier om sommeren og stikker løyper deler av vinteren. Det er både betjente og selvbetjente hytter i Skarvheimen, blant annet Iungsdalshytta, Geiterygghytta, Bjordalsbu, Sulebu, Slettningsbu, Kljåen og Kongshelleren.

## Litteratur
*Per Roger Lauritzen, 2010: *Aurlandsdalen og Skarvheimen — turer fra Hemsedal til Rallarvegen*. ISBN 9788205391451.
* DNT Årbok 2008: *Mektig møte mellom øst og vest — Skarvheimen*. ISBN 9788290339710.
*DNT Årbok 1950.

## Eksterne lenker
* Turforslag til Skarvheimen på DNT og NRKs nettsted ut.no
Galina Gortsjakova

**Galina Gortsjakova** (russisk: Галина Горчакова, født 1. mars 1962 i Novokuznetsk) er en russisk operasangerinne (sopran).

Gortsjakova er utdannet i Novosibirsk, der hun gikk ut fra musikkonservatoriet i 1988. Hun sang deretter i operaen i Sverdlovsk, før hun gikk til Mariinskij-teateret der hun sang *[[Il trovatore]]* og *[[Fyrst Igor]]*. Hun fikk sitt internasjonale gjennombrudd i 1991 ved Royal Opera House i London, der hun var Renata i Prokofjevs *[[Den brennende engelen]]* under ledelse av Edward Downes.

Etter å ha hatt suksess i utlandet, blant annet ved Metropolitan Opera, San Diego Opera og La Scala. På Gortsjakovas repertoar står en blanding av russisk og italienske operaer, blant annet Tatiana i *[[Eugen Onegin (opera)|Eugen Onegin]]*, Lisa i *[[Spar Dame]]*, Cio-Cio San i *[[Madama Butterfly]]* og Elisabeth de Valois i *[[Don Carlo]]*.

## Referanser


## Eksterne lenker
*
EM i friidrett 1950 – Spydkast menn

Resultatene for øvelsen **Spydkast menn** ved EM i friidrett 1950 i Brussel, Belgia.

Norge var ikke representert i øvelsen. 
 
__TOC__
## Rekorder

### Kvalifisering
26. august

## Finale

## Referanser


## Eksterne lenker
* Resultater1
* Resultater2
* Norske EM-deltakere
Erling Evensen

**Erling Evensen** (født 19. april 1914 i Ringsaker, død 31. juli 1998 samme sted) var en norsk langrennsløper som konkurrerte på 1940-tallet. Han gikk startetappen på det norske laget som tok bronse på  stafett i OL 1948 i St. Moritz. I de samme lekene ble han nr. 15 på 18&nbsp;km individuelt. Han vant 30&nbsp;km under NM i 1940 og tok gull på 18&nbsp;km under NM på Ski 1947. I det samme mesterskapet var han og med på laget til Hedmark som tok seieren på stafetten.

## OL-medaljer
* 1948  St. Moritz -  Bronse i langrenn, 4 x 10&nbsp;km stafett, menn  Norge

## Eksterne lenker
*
Forensisk lingvistikk

**Forensisk lingvistikk** (kriminallingvistikk) er et felt innenfor lingvistikken (språkvitenskap), mer eksakt anvendt lingvistikk (applied linguistics), som omfatter språk i juridisk forbrytelsessammenheng. Man kan for eksempel undersøke selvmordsbrev, trusselbrev, språket politiet har brukt i avhør eller språket som blir brukt i rettssaker. Forensisk lingvistikk blir også i stor grad brukt i plagiatsaker.

Gjennom filmer etc. har det blitt mer eller mindre vanlig å tro at mennesker etterlater seg et slags lingvistisk fingeravtrykk når man skriver, men dette er høyt omdiskutert. Det er til nå ikke utviklet teknikker som kan avgjøre dette. Som John Olsson skriver, er det beste utgangspunktet når man analyserer en tekst at man har to forskjellige personer (A og B) som kan ha skrevet den. Da kan lingvisten si med en høy sannsynlighetsgrad, (det kommer an på lengden på teksten), at det er mer sannsynlig at for eksempel A har skrevet den enn B.

Ved University of Birmingham har de et eget senter for forensisk lingvistikk. Her har det den siste tiden vært mye forskning på analyse av tekstmeldinger (SMS). 

## Referanser


## Litteratur
* Olsson, John *Forensic Linguistics*, Continuum 2008
* Coulthard, Johnson *An Introduction to Forensic Linguistics: Language in Evidence*, Routledge 2007
Dmitrij Khvorostovskij

**Dmitrij Aleksandrovitsj Khvorostovskij** (russisk: Дмитрий Александрович Хворостовский, født 16. oktober 1962 i Krasnojarsk i Sibir i Sovjetunionen, død 22. november 2017 i London i Storbritannia) var en russisk operasanger (baryton). Han transkriberte navnet sitt til *Dmitri Hvorostovsky* i engelskspråklig sammenheng.

Stemmen hans beskrives som lyrisk, varm, mørk og kraftig. Han utmerket seg med sin fullkomne pusteteknikk og smidige stemmebruk. Det sølvgrå halvlange håret og den høyreiste, atletiske dominerende skikkelsen var hans varemerke. «A baritone of unparalleled beauty and a compelling stage presence» og «the Elvis of opera», ifølge *[[The Guardian]]*. Radiokanalen Classic FM omtaler ham som en av tidenes beste barytoner, *[[Opera News]]* beskrev stemmen som en av de vakreste barytoner i verden.

## Liv og virke

### Bakgrunn

Dmitrij Khvorostovskij kom seg gjennom grunnskolen og vanket i tenårene i gategjenger preget av drikking og slåssing. Khvorostovskij var enebarn og ble i stor grad oppfostret av besteforeldre fordi foreldrene hadde lite tid. I tenårene gikk han på musikkskole på kveldstid og studerte senere ved konservatoriet i Krasnojarsk, under Jekaterina Jofel, og debuterte der i byen.

Før han slo gjennom som operasanger, medvirket han i et heavy metal-band. Han var gift to ganger.

### Karriere

I 1987 vant han den russiske Glinka-konkurransen, og i 1989 vant han BBC Cardiff Singer of the World competition og slo da ut Bryn Terfel. Dagen etter Cardiff-konkurransen var han brått berømt og hadde platekontrakt. Khvorostovskij debuterte i Krasnojarsk-operaen, med rollen som Marullo i *[[Rigoletto]]*. Han sang siden i en rekke av verdens mest kjente operahus, som Wiener Staatsoper, Metropolitan Opera, La Scala, og Royal Opera House. Han utmerket seg særlig i operaer av Tsjajkovskij og Verdi. Han var lite mottakelig for regi, og operaens dramatiske side var et av hans svake punkter. 

Khvorostovskij holdt også lettere konserter med potpourri av populære stykker.

I 2016 bekjentgjorde han at en hjernesvulst gjorde at han ikke lenger ville kunne påta seg noen operaroller. I slutten av mai sang han atter en gang i St. Petersburg, og 2. juni 2016 stod han en siste gang på scenen i hjembyen Krasnojarsk.

Hans siste innspilling var Rigoletto som ble utgitt av Delos noen dager før han døde.

## Referanser


## Eksterne lenker
* 
* 
*
Werner Perathoner

**Werner Perathoner** (født 21. september 1967 i Brixen) er en italiensk tidligere alpinist.

Han tok sin første pallplassering i verdenscupen i 1988, en overraskende tredjeplass i utforrennet i Leukerbad. Etter dette var han mye plaget med skader, og kom ikke tilbake i verdenscupen før sesongen 1992/93. På slutten av sesongen oppnådde han to andreplasser i løpet av to døgn, i utforrennene på Kvitfjell.

i super-G-rennet på Kvitfjell i mars 1995 vant han sitt første verdenscuprenn, og fulgte opp sesongen etter ved å vinne super-G-rennet i Garmisch-Partenkirchen. Han oppnådde sin siste pallplassering i mars 1998, igjen i favorittløypene på Kvitfjell.

I de store mesterskapene vant han aldri noen medalje. Han ble nummer fem i super-G under OL 1994, og nummer sju i utfor under VM 1996 i Sierra Nevada. Han la opp etter sesongen 1997/98.

## Pallplasseringer i verdenscupen

## Referanser


## Eksterne lenker
*
Eduard Kukan

**Eduard Kukan** (født 26. desember 1939, død 9. februar 2022) var en slovakisk politiker. Han var landets utenriksminister fra 1998 til 2006. Han var en av kandidatene i presidentvalget i august 2004, og selv om han var favoritten på flere meningsmålinger, kom han på tredjeplass, bak tidligere statsminister Vladimír Mečiar og Ivan Gašparovič, og fikk dermed ikke være med i siste valgomgang.

Han døde av komplikasjoner forårsaket av Covid-19.

## Referanser


## Eksterne lenker
* 
* 
*
Kriens

**Kriens** er en kommune i distriktet Luzern i kantonen Luzern i Sveits.

Kommunen ligger ved foten til fjellet Pilatus og er en del av det vestlige metropolområdet til byen Luzern.
 
## Eksterne lenker
*
Einar Solbu

**Einar Solbu** (født 1942) var dekan ved *fakultetet for scenekunst* (teater, opera, dans og scenografi) ved Kunsthøgskolen i Oslo. Han er utdannet som kirkemusiker ved Musikkonservatoriet i Oslo 1973–1976 og har vært organist i Oslo og Asker. 

Etter utdanningen var han amanuensis og førsteamanuensis, undervisningsleder og studiesjef ved Norges musikkhøgskole. Deretter var han direktør for stiftelsen Grieg-jubileet 1991–1993 og i årene 1994&ndash;2005 direktør for Rikskonsertene. Fra 1990 til 1992 var han også generalsekretær for Dronning Sonja Internasjonale Musikkonkurranse. Fra 2005 var han har styreleder ved Den norske Opera. Han ledet arbeidet med Den norske kirkes kulturmelding, som i 2005 resulterte i utredningen *Kunsten å være kirke*. Han har også vært president i International Society for Music Education og visepresident i International Music Council.

Solbu ble i 2013 utnevnt til ridder av 1. klasse av St. Olavs Orden for «innsats for norsk musikk- og kulturliv.»

## Bibliografi
* Holen, Astrid, Harald Jørgensen, Frederik Zimmer og Einar Solbu: *Spillerom: festskrift til Einar Solbu pǎ 60-årsdagen 3. februar 2002*. Oslo: Novus forlag, 2002.  ISBN 9788270993420 
* *Det spiller en rolle.* Om sammenheng mellom musikerutdanning og musikkformidling. Solum forlag 1993 ISBN 9788256008605
* Harald Herresthal og Einar Solbu: *Lindemantradisjonen og de lange linjer i norsk kirkemusikk*. Ad Notam forlag 2023 ISBN 978-82-93918-04-2

## Referanser


## Eksterne lenker
* Einar Solbu – Store norske leksikon
Montan (Italia)

**Montan** (italiensk *Montagna*) er en kommune i Etschdalen i regionen Trentino-Syd-Tirol, provinsen Syd-Tirol, Italia. Stedet ligger ca. 15&nbsp;km syd for Bolzano og ca. 35&nbsp;km nordøst for Trento. Sentrum ligger høyt over Auer på den østlige dalsiden rett overfor Mendelkamm og med vid utsikt over de sydlige delene av Syd-Tirol og Kalterer See. 93 % av innbyggerne har tysk som morsmål, 7 % italiensk.

Montan er et godt utgangspunkt for fjellvandringer på stort sett godt merkede veier. På andre siden av fjellkjeden ligger naturparken Trudner Horn.

## Severdigheter
* Castelfeder er en forhistorisk romersk bosetting på en strategisk viktig høyde av porfyrstein.
* Schloss Enn/Castello d'Enna

## Referanser


## Eksterne lenker
*  informasjonsblad for Montan kommune
*  Montaner Dorfblatt
*  Privat hjemmeside om Montan 
*
Dragnet (serie)

:*For filmen med Jack Webb, se [[Dragnet (film)]], og for filmen med Dan Aykroyd, se [[Dragnet (film 1987)]]*

***Dragnet*** er en amerikansk kriminalserie som gikk flere perioder på TV i USA fra 1951 til 2004. Den eldste versjonen gikk i perioden 1951–1959, den andre i perioden 1967–1970,  den tredje i perioden 1989–1990 og den fjerde i perioden 2003–2004. Hovedrollen ble fra 1951 til 1970 spilt av Jack Webb. Han var også skaper av serien. Andre sentrale skuespillere var Ben Alexander og Harry Morgan.

Serien var også utgangspunkt for to spillefilmer og en TV-film. I perioden 1949–1957 gikk den som radioserie. 

## Seertall

### Rangering etter seertall (USA) 1952–1959
*1951–1952: 21
*1952–1953: 4
*1953–1954: 2
*1954–1955: 3
*1955–1956: 8
*1956–1957: 11
*1957–1958: Ute av *Top 30*
*1958–1959: Ute av *Top 30*

## Rollelister

### 1951–1959
* Jack Webb – politisersjant Joe Friday (276 episoder, 1951–1959)
* Ben Alexander – polititjenestemann Frank Smith (39 episoder, 1952–1959)
* Olan Soule – Ray Pinker (29 episoder, 1952–1959)
* Vic Perrin – dr. Hall (16 episoder, 1952–1958)
* Ralph Moody – Charles Zeeman Hopkins (15 episoder, 1952–1959)
* Walter Sande – kaptein Lohrman (15 episoder, 1953–1956)

### 1967–1970
* Jack Webb – politisersjant Joe Friday (98 episoder, 1967–1970)
* Harry Morgan – polititjenestemann Bill Gannon (98 episoder, 1967–1970)
* Don Ross – Carl Freeman (30 episoder, 1967–1970)
* Clark Howat – kaptein Al Trembly (21 episoder, 1967–1969)
* Art Balinger – kaptein Brown (18 episoder, 1967–1970)
* Alfred Shelly – sersjant Al Vietti (16 episoder, 1967–1970)
* Art Gilmore – sersjant Mert Howe (14 episoder, 1967–1970)

### 1989–1990
* Jeff Osterhage – Vic Daniels (26 episoder, 1989–1991)
* Bernard White – Carl Molina (26 episoder, 1989–1991)
* Don Stroud – kaptein Lussen (13 episoder, 1989–1991)

### 2003–2004)
* Ed O'Neill – politiløytnant Joe Friday (22 episoder, 2003–2004)
* Ethan Embry – politietterforsker Frank Smith (12 episoder, 2003)
* Christina Chang – ADA Sandy Chang (12 episoder, 2003–2004)
* Desmond Harrington – politietterforsker Jimmy McCarron (10 episoder, 2003–2004)
* Eva Longoria Parker – politietterforsker Gloria Duran (10 episoder, 2003–2004)
* Evan Parke – politietterforsker Raymond Cooper (10 episoder, 2003–2004)

## Priser
Den første serien vant tre Emmy-priser (i 1953, 1954 og 1955).

## Referanser


## Eksterne lenker
*
EM i friidrett 1954 – Spydkast menn

Øvelsen **Spydkast menn** ved EM i friidrett 1954 i Bern, Sveits ble avholdt 28. august (Kvalifisering) og 29. august (finalen).

Egil Danielsen representerte Norge og kom på 10. plass. 
__TOC__
## Rekorder

### Kvalifisering
28. august

## Finale

## Deltakernasjoner
21 autøvere fra 15 nasjoner deltok under øvelsen.

* (2)
* (1)
* (1)
* (1)
* (2)
* (1)
* (1)
* (1)
* (2)
* (1)
* (2)
* (2)
* (1)
* (1)
* (2)

## Referanser


## Eksterne lenker
* Resultater1
* Resultater2
* Resultater3
* Norske EM-deltakere
Salorno

**Salorno** (italiensk) eller **Salurn** (tysk) ligger ca. 30&nbsp;km syd for Bolzano i den italienske regionen Trentino-Syd-Tirol og er den sydligste kommunen i Syd-Tirol. Salorno ligger ved sydenden av Syd-Tirols vinvei og er en betydelig vinprodusent. Deler av kommuearealet ligger i naturparken *Trudner Horn*.

Salorno ligger i Adige-dalen (Adige eller Etsch er Syd-Tirols største og Italias nest største elv), der denne har en naturlig innsnevring (kalt *Chiusa di Salorno* eller *Salurner Klause*). Denne dalinnsnevringen mellom Favogna (*Fennberg*, 1468&nbsp;moh.) på høyre og Monte di Salorno (*Geiersberg*, 1084&nbsp;moh.) på venstre dalside utgjør her sydgrensen for det sammenhengende tyske språkområdet. Nabokommunen Roverè della Luna er derfor rent italienskspråklig, mens Salorno lenge var overveiende tyskspråklig. Etter italieniseringspolitikken på 1900-tallet er det nå et italiensktalende flertall i kommunen (62 % mot 38 % tysk i 2011).

## Historie
Stedet har vært bebodd siden romertiden. Salorno ble først nevnt som *Salurnis* i år 580 da Lombardene kjempet mot de invaderende Frankerne.

På en kalksteinsklippe høyt over Adige-dalen ligger middelalderborgen *Castello di Salorno* (*Haderburg*). Borgen ble først nevnt i 1053.

## Nabokommuner
*Kurtinig an der Weinstraße 
*Margreid an der Weinstraße 
*Montan
*Neumarkt 
*Capriana 
*Cembra 
*Faver 
*Giovo 
*Grauno
*Grumes
*Mezzocorona
*Roverè della Luna
*Valda

## Referanser


## Eksterne lenker
* Salornos historie  (tysk)
*
Wolfgang Holzmair

**Wolfgang Holzmair** (født 1952 i Vöcklabruck) er en østerriksk sanger (baryton).

## Liv og virke
Holzmair er utdannet ved Universität für Musik und darstellende Kunst Wien, der han studerte sang med Hilde Rössel-Majdan og *Lied* med Erik Werba.

Holzmair gjorde seg spesielt bemerket som lied-, konsert- og oratoriesanger. Leif Ove Andsnes omtalte ham som en av Europas ledende Lied-sangere. Han holdt konserter over hele verden, blant annet ved Risør Kammermusikkfest, Bregenzer Festspiele og Carinthischer Sommer. Han samarbeidet ofte med pianister som Imogen Cooper, Till Fellner, Russell Ryan, Roger Vignoles og Gerard Wyss. 

Holzmair samarbeidet med ledende orkestra, som Gewandhausorchester Leipzig, Israel Philharmonic Orchestra, Berlinfilharmonien, Cleveland Orchestra og Wiener Symphoniker og deres berømte dirigenter. 

Han var også aktiv på opera-scenene, og hadde roller som Enrico i *[[L'isola disabitata]]*, greven i *[[Capriccio]]*, taleren i tempelet i *[[Tryllefløyten]]* og tittelrollen i Daniel Schnyders *Casanova*.

Holzmair er professor i *Lied* og *Oratorium* ved Mozarteum og gir mesterklasser i Europa og Nord-Amerika. Blant elevene kan nevnes Christiane Karg, Anja Schlosser, Cordula Schuster, Andrè Schuen og Matthias Winckhler.

## Referanser


## Eksterne lenker
* Holzmairs nettsider
Dave Irwin

**David Benjamin Irwin** (født 12. juli 1954 i Thunder Bay, Ontario) er en tidligere kanadisk alpinist.

Irwin vokste opp i Thunder Bay i Ontario. På 1970-tallet dannet han sammen med Jim Hunter, Dave Murray, Steve Podborski og Ken Read de såkalte «Crazy Canucks».

Få dager etter at Ken Read gikk til utforrennet i Val-d’Isère, tok også Irwin sin første seier. 19. desember 1975 vant han utforrennet i Schladming, den eneste verdenscupseieren i karrieren. Noen uker senere ble han nummer åtte i utfor under OL 1976 i Innsbruck. Fire år senere, under OL 1980 i Lake Placid, ble han nummer 11 i samme disiplin.

I Irwins siste sesong 1981/82 ble han nummer 3 i Whistler, bak Peter Müller og Steve Podborski.

## Referanser


## Eksterne lenker
*
Cama Hospital (sykehus)

**Cama Hospital** er et stort sykehus for kvinner og barn i byen Mumbai, India. Det ble angrepet under Terrorangrepene i Mumbai 26. november 2008.

## Referanser